Denis Aleksejev

Denis Aleksejev (russisk: Денис Сергеевич Алексеев, født 26. desember 1987) er en russisk sprinter, som spesialiserer seg på 400 meter. 

Han ble U23-europamester på 400 meter i 2007. 

 Dopingutstengelse 
Aleksejev testet positive for anabolske steroider 4-Chlorodehydromethyltestosterone (Oral Turinabol) i en kontroll utenfor konkurranse den 27. juni 2013 og ble da utestengt i to år.The russian prize-winner of the olympic games-2008 is disqualified for a dope, Russian News, 28. august 2013 Utestengelsen ble avsluttet den 3. juli 2015.

I mai 2016, ble det rapportert at Aleksejev var en av 14 russiske utøvere, og ni medaljevinnere, som var implisert i doping i forbindelse med ny testing av urinprøver fra Sommer-OL 2008. Aleksejev ble navngitt av det russiske pressbyrået TASS som en som var tatt for doping i forbindelse med retesten, som ble utført etter de russiske dopingskandalene i 2015 og 2016. Den 13. september 2016 ble dopingsaken og diskvalifisering bekreftet.IOC SANCTIONS FOUR ATHLETES FOR FAILING ANTI-DOPING TESTS AT BEIJING 2008 AND LONDON 2012 IOC. Besøkt 15. september 2016

 Karriere 
Aleksejev fikk søl på 400 meter under det russiske juniormesterskapet i friidrett innendørs i 2006, og han fikk sølv på 400 meter under det russiske U23-mesterskapet innendørs i 2007. Han vant gull på 400 meter under U23-EM i friidrett 2007 i Debrecen, med tiden 45,69. I samme mesterskap vant Russland også gull på 4 x 400 meter stafett. I august 2007 ble han nummer tre på 200 meter under det russiske mesterskapet i friidrett. Han ble tatt ut til å delta i VM i friidrett 2007, der Russland ble nummer fem på 4 x 400 meter stafett.World Athletics - Denis Alekseyev - Results, besøkt 7. november 2022.

Året etter ble han nummer to på 400 meter under det russiske innendørsmesterskapet i friidrett. I mars deltok han i VM i friidrett innendørs 2008, der han ble slått ut i semifinalen på 400 meter. På 4 x 400 meter stafett kom Russland på sjetteplass. Under Europacupen i friidrett 2008 ble han nummer tre på 400 meter, og han ble russisk mester på 400 meter i 2008. 

I 2010 deltok han i VM i friidrett innendørs i Doha, der han også ble slått ut i semifinalen. 

 Referanser 

 Eksterne lenker 

 Profil på European Athletics

Kategori:Russiske sprintere
Kategori:Dopingsaker i friidrett
Kategori:Deltakere for Russland under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Russland under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Russland under VM i friidrett 2015
Kategori:Fødsler i 1987
Kategori:Deltakere for Russland under VM i friidrett innendørs 2008